CELEX: 22010D0254
Language: et
Date: 2009-11-23 00:00:00
Title: EL-Ukraina koostöönõukogu otsus nr 1/2009, 23. november 2009 , ühiskomitee asutamise kohta

4.5.2010   
            
            
               ET
            
            
               Euroopa Liidu Teataja
            
            
               L 111/30
            
         EL-UKRAINA KOOSTÖÖNÕUKOGU OTSUS nr 1/2009,
   23. november 2009,
   ühiskomitee asutamise kohta
   (2010/254/EÜ)
   EL-UKRAINA KOOSTÖÖNÕUKOGU,
   võttes arvesse partnerlus- ja koostöölepingut, millega luuakse partnerlus Euroopa ühenduste ja nende liikmesriikide ning Ukraina vahel (edaspidi „leping”), eriti selle artiklit 88,
   ning arvestades järgmist:
   
               (1)
            
            
               Lepingu artikkel 88 annab koostöönõukogule õiguse luua erikomiteesid või -organeid, kes abistavad teda ülesannete täitmisel, ning määrata kindlaks nende komiteede või organite koosseisu, ülesanded ja töökorralduse.
            
         
               (2)
            
            
               Lepinguosalised peavad praegu läbirääkimisi assotsieerimislepingu sõlmimiseks, mis hõlmab laiaulatuslikku ja terviklikku vabakaubandusala.
            
         
               (3)
            
            
               Lepinguosalised on EL-Ukraina assotsieerimiskava teksti kokku leppinud.
            
         
               (4)
            
            
               On vaja luua komitee, kes hindaks assotsieerimiskava rakendamisel tehtud edusamme, määraks kindlaks tulevikuprioriteedid ja hindaks, kas kavas on vaja teha kohandusi. Ühiskomitee toimib kõrgemate ametnike tasandil,
            
         ON TEINUD JÄRGMISE OTSUSE:
   Ainus artikkel
   Koostöönõukogu asutab ühiskomitee kõrgemate ametnike tasandil. Kõnealune ühiskomitee hakkab hindama assotsieerimiskava rakendamisel tehtud edusamme, määrab kindlaks tulevikuprioriteedid ja määrab kindlaks, kas kavas on vaja teha kohandusi.
   Ühiskomitee tuleb kokku regulaarselt, vähemalt kord aastas.
   
      Brüssel, 23. november 2009
      
         
            Koostöönõukogu nimel
         
         
            ELi delegatsiooni juht
         
         C. BILDT
         
            Ukraina delegatsiooni juht
         
         J. TÕMOŠENKO